text: Olsen Banden på spil hos købmand
  27 september 2010 kl. 06.54
  Et stort pengeskab blev balanceret ud af vinduet fra en købmandsbutik.  
  Det var på ægte Olsen Banden-manér, da to gerningsmænd var på rov hos Spar-købmanden i Bevtoft.
  Tyveriet skete klokken 01.38. Gerningsmændene fik rykket gitteret ud af butikkens vindue og havde derefter fri adgang.
  De stjal et pengeskab på 60x60x80 centimeter, som de bar ud af vinduet. 
  Gerningsmændene stak efterfølgende af i en hvid varevogn, der måske er en hvid Peugeot Partner. På siden af den var der et tysk post-logo. De kørte fra stedet i vestlig retning. 
  Vidner havde hørt, at de talte højlydt under tyveriet og på baggrund af det vurderer man, at gerningsmændene formentlig er østeuropæere.
  